CELEX: 32020D1391
Language: fi
Date: 2020-10-02 00:00:00
Title: Komission täytäntöönpanopäätös (EU) 2020/1391, annettu 2 päivänä lokakuuta 2020, afrikkalaiseen sikaruttoon liittyvistä tietyistä suojatoimenpiteistä Saksassa (tiedoksiannettu numerolla C(2020) 6889) (Ainoastaan saksankielinen teksti on todistusvoimainen) (ETA:n kannalta merkityksellinen teksti)

5.10.2020   
               
               
                  FI
               
               
                  Euroopan unionin virallinen lehti
               
               
                  L 321/5
               
            
         KOMISSION TÄYTÄNTÖÖNPANOPÄÄTÖS (EU) 2020/1391,
         annettu 2 päivänä lokakuuta 2020,
         afrikkalaiseen sikaruttoon liittyvistä tietyistä suojatoimenpiteistä Saksassa
         
            
               (tiedoksiannettu numerolla C(2020) 6889)
            
         
         (Ainoastaan saksankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Afrikkalainen sikarutto on kotieläiminä pidettävien sikojen ja luonnonvaraisten sikojen kantoihin vaikuttava tarttuva virustauti, joka voi merkittävästi heikentää siankasvatuksen kannattavuutta ja aiheuttaa häiriötä unionin sisäisessä kaupassa ja viennissä kolmansiin maihin.
                  
               
                     (2)
                  
                  
                     Afrikkalaisen sikaruton puhjetessa luonnonvaraisissa sioissa on olemassa vaara, että taudinaiheuttaja leviää muihin luonnonvaraisiin sikapopulaatioihin ja sikatiloille.
                  
               
                     (3)
                  
                  
                     Neuvoston direktiivissä 2002/60/EY (3) säädetään unionissa toteutettavista vähimmäistoimenpiteistä afrikkalaisen sikaruton torjumiseksi. Direktiivin 2002/60/EY 15 artiklassa säädetään tietyistä toimenpiteistä, joita on toteutettava, kun on varmistunut vähintään yksi afrikkalaisen sikaruton tapaus luonnonvaraisissa sioissa.
                  
               
                     (4)
                  
                  
                     Saksa on ilmoittanut komissiolle afrikkalaisen sikaruton tämänhetkisestä tilanteesta alueellaan, ja sen jälkeen kun kyseisen taudin uusi tapaus on vuoden 2020 syyskuun lopussa ilmennyt Brandenburgin osavaltiossa kyseisessä liittovaltiomuotoisessa jäsenvaltiossa, se on toteuttanut direktiivin 2002/60/EY 15 artiklan mukaisesti erinäisiä toimenpiteitä ja muun muassa määritellyt tartunta-alueen, jolla sovelletaan mainitun direktiivin 15 artiklassa tarkoitettuja toimenpiteitä, estääkseen taudin leviämisen.
                  
               
                     (5)
                  
                  
                     Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen yksilöidä unionin tasolla afrikkalaisen sikaruton tartunta-alue Saksassa yhteistyössä tämän kanssa.
                  
               
                     (6)
                  
                  
                     Tartunta-alue Saksassa olisi esitettävä tämän päätöksen liitteessä ja kyseisen aluejaon kesto olisi vahvistettava.
                  
               
                     (7)
                  
                  
                     Tämän päätöksen soveltamisalaan kuuluva tartunta-alue lisätään tartunta-alueisiin komission täytäntöönpanopäätöksen (EU) 2020/1270 (4) soveltamisalaan kuuluvan tartunta-alueen lisäksi.
                  
               
                     (8)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Saksan on varmistettava, että sen määrittelemä tartunta-alue, jolla sovelletaan direktiivin 2002/60/EY 15 artiklassa säädettyjä toimenpiteitä, käsittää vähintään tämän päätöksen liitteessä luetellut alueet.
         
         
            2 artikla
            Tätä päätöstä sovelletaan 30 päivään marraskuuta 2020.
         
         
            3 artikla
            Tämä päätös on osoitettu Saksan liittotasavallalle.
         
         
            Tehty Brysselissä 2 päivänä lokakuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 395, 30.12.1989, s. 13.
         
            (2)  EUVL L 224, 18.8.1990, s. 29.
         
            (3)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
         
            (4)  Komission täytäntöönpanopäätös (EU) 2020/1270, annettu 11 päivänä syyskuuta 2020, afrikkalaiseen sikaruttoon liittyvistä tietyistä väliaikaisista suojatoimenpiteistä Saksassa (EUVL L 297 I, 11.9.2020, s. 1).
      
      
         
            LIITE
            
                        1 artiklassa tarkoitetut tartunta-alueeksi määritetyt alueet Saksassa
                     
                     
                        Päivämäärä, johon asti voimassa
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Jakobsdorf mit den Gemarkungen Petersdorf (B), Sieversdorf, Pillgram, Jacobsdorf
                                 
                              
                                    —
                                 
                                 
                                    Gemeinde Briesen mit der Gemarkung Biegen
                                 
                              
                                    —
                                 
                                 
                                    Gemeinde Müllrose
                                 
                              
                                    —
                                 
                                 
                                    Gemeinde Groß Lindow
                                 
                              
                                    —
                                 
                                 
                                    Gemeinde Brieskow-Finkenheerd
                                 
                              
                     
                        30. marraskuuta 2020
                     
                  
                        
                           Landkreis Märkisch-Oderland
                        
                        
                                    —
                                 
                                 
                                    Gemeinde Neutrebbin mit den Gemarkungen Altbarnim, Wuschewier
                                 
                              
                                    —
                                 
                                 
                                    Gemeinde Neuhardenberg mit den Gemarkungen Neuhardenberg, Quappendorf, Wulkow bei Trebnitz
                                 
                              
                                    —
                                 
                                 
                                    Gemeinde Vierlinden mit den Gemarkungen Alt Rosental, Görlsdorf, Diedersdorf, Neuentempel, Marxdorf, Friedersdorf
                                 
                              
                                    —
                                 
                                 
                                    Gemeinde Letschin
                                 
                              
                                    —
                                 
                                 
                                    Gemeinde Gusow-Platkow
                                 
                              
                                    —
                                 
                                 
                                    Gemeinde Seelow
                                 
                              
                                    —
                                 
                                 
                                    Gemeinde Zechin
                                 
                              
                                    —
                                 
                                 
                                    Gemeinde Bleyen-Genschmar
                                 
                              
                                    —
                                 
                                 
                                    Gemeinde Golzow
                                 
                              
                                    —
                                 
                                 
                                    Gemeinde Küstriner Vorland
                                 
                              
                                    —
                                 
                                 
                                    Gemeinde Alt Tucheband
                                 
                              
                                    —
                                 
                                 
                                    Gemeinde Lindendorf
                                 
                              
                                    —
                                 
                                 
                                    Gemeinde Reitwein
                                 
                              
                                    —
                                 
                                 
                                    Gemeinde Podelzig
                                 
                              
                                    —
                                 
                                 
                                    Gemeinde Lebus
                                 
                              
                                    —
                                 
                                 
                                    Gemeinde Fichtenhöhe
                                 
                              
                                    —
                                 
                                 
                                    Gemeinde Lietzen
                                 
                              
                                    —
                                 
                                 
                                    Gemeinde Falkenhagen (Mark)
                                 
                              
                                    —
                                 
                                 
                                    Gemeinde Zeschdorf
                                 
                              
                                    —
                                 
                                 
                                    Gemeinde Treplin
                                 
                              
                     
                        30. marraskuuta 2020
                     
                  
                        
                           Kreisfreie Stadt Frankfurt (Oder)
                        
                     
                     
                        30. marraskuuta 2020